56

ISIGIDIMI SAMAXOSA, JULY 1, 1887.

Ku-Mhleli we *Sigidimi,—*Nkosi yam ndiyakubongoza ngala mazwana ndisiti kuwe ube ufanelwe yimbeko, kuba usendaweni yetu sonke tina, apo sinokuti kona sinike imbeko nodumo, ndikucela ukuba undifakele lamazwana. Nditi kuwe asikukuba u Mr. Gqoba lo engapendulwa nje kukuba enyanisile; uyazi naye ngokwake ukuba akanyanisanga ngale mbali ya Bambo. Ke silindele tina ukuba u Mr. Gqoba lo asenzele eminye imisebenzi elungileyo, enge nje ngalento yokutanda ukuxakanisa abantu ezintweni zokukanya, ababuyisele emva ezintweni zokulunga. U Mr. Gqoba lo unemfundo engafanele ezindawo amana ukuzifaka kuzo, silindele imisebenzi eya kumnika sidumo esihle kunesi asifunayo yena. Esi asimncedi, singancedi mntu kanjalo. Singavuya simve esenza umsebenzi ononcedo kuye nakwabanye. Uxolo Mhleli, ndilixego lase Mahlubini. Kumhlana ndikucela into mhlobo wamawetu uze undifakele loncwadi ngobubele bako. Ndim

Jan Milana, Ihlubi.

Adelaide, 13 June.

[Inteto yako ayivakali eyona nto iteta yona. Ukuba uteta nge mbali yase Mbo ukuti u Mr. Gqoba akayazi, kusalungele wena kanye, wena maube unayo eyona inyanisekileyo. Kanjalo, ukuba uti u Mr. Gqoba ufuna isidumo ngokubala ezimbali zasema Xoseni nezase Mbo, angaba ufuna isidumo sezontlanga, kuba zonke izizwe ezimbali ibaliweyo, zikona indawo zezidumo zazo, kwanezokugxekwa, ke ngoko ngati akukayicani kakuhle eyona nto ufuna ukuteta yona. Okunye lembali yenziwa ngu Mr. Gqoba asikuko nokufuneka kwayo esizweni nesimhlope, nakuma Hlubi, use ngowokuqala wena kuma Hlubi nakwezinye izizwe ombiza ngokuti ngumxakanisi wabantu. Singavuyake usitumele eyona iyiyo, okwangoku soke sibe siquba ngale ka Mr. Gqoba ayifumana kwa kwamanye ama Hlubi anje ngawe.— Ed.

IZAZISO.

UMHLA WOKUVULWA KWE SIKULA

SASE LOVEDALE.

UMHLA wokuvulwa woba nge 28 ka July, 1887,  
ngolwe-Sine evekini, boti abafiki balindelwe

ngalo mini ukuza kuviwa.

KUFUNEKA u Titshala onesiqiniselo semfundo nonesi-  
milo esilungileyo e Port Elizabeth Independent

Kaffir Mission School. Umvuzo wovakala ekubeni ebalile  
ofuna lomsebenzi. Owufunayo wobalela ku

Rev. J. Pritchard,  
Independent Kaffir Mission School.  
Port Elizabeth.

UMANYANO NGE MFUNDO.

INTLANGANISO yeli Bandla iya kudibana e Ncemera,  
ngo July 12, ngolwesi-Bini evekini, ngexesha leshumi

(10 o’clock) kusasa. Bonke abaya kubako—amalungu  
nabangengawo, maba balele u Rev. W. B. Rubusana,  
Peelton, kwangapambi kokuba zivalwe izikolo, ngo June  
24, ukuze balungiselelwe. Ongayenzanga lonto uya.  
kudinga.

B. Sakuba, Secretary.

King William’s Town,

May, 1887.

ISAZISO SIKA RULUMENTE.—NO. 278, 1887.

*Kwi Ofisi yo Mongameli we Mihlaba ya Komkulu,*

*Cape of Good Hope,* *March* 1887.

EKUBENI u Rulumente enikwe igunya nje ngesigqibo esimalunga ne Siqendu so Kuqala so Mteto wemi Hlaba  
Elahliweyo kanye (Derelict Lands) No. 3 we 1870, wokutana qwe, nokuyipata yonke imi Hlaba Elahliweyo

kanye ngoluhlobp lulandelayo, olunje ngolu :—

“ Makuti xeshikweni kuko irafu emele ukurolelwa u Rulumente wale Koloni, ngendawo nokuba ngumhlaba ka  
Rulumente, esukuba ide yayiminyaka elishumi ilityala, ibe londawo, nokuba ngulo mhlaba ite yayekwa, yashiywa, yayekwa mpela, kwaza akwabiko nomnini kuyinikwa, nokuba ngobeyiqashiselwe, kwaye kunjalonje, kungeko namntu bambekileyo esikundleni sabo usendaweni yabo onokufunyanwa, kuyakuba semtetweni ukuba i Ruluneli ibale isaziso ngawo kwi pepa lezaziso zika Rulumente eliyi *Government Gazette,* nokuba kukulipina ipepa angatanda Iona, umhlaba onjalo, nokuba ngumzi oti ushiywe kanye, sishicilelwe inyanga zide zibentatu, izekuti ukuba kwezi nyanga ntatu, akuvelanga bani, nokuba ngowaye wunikiwe, nokuba ngoqeshileyo, nokuba ngobekwe ngabo kwezo ndawo, oyakubanga ezondawo, aze ahlaule le rafu inexesha ; i-Ruluneli iyakuti zakupela ezo nyanga ntatu, iwutabate lomhlaba nokuba ngumzi, iwupate kwangesiko lemihlaba enjalo emisiweyo kule Koloni, ukuba akutanga (njengoko kwahlala kunjalo) lomhlaba nokuba ngumzi, emaupatwe ngalemiteto ube ub’ ubambisele ityala, indawo ezikwi ziqendu ze sibozo, nesitoba, neseshumi se Simiselo (Ordinance) se 9 se 1844 ngokumayela nokutengiswa komhlaba nokuba ngumzi onjalo, yaye nokusetyenziswa kwalo mali kuyakuhanjiswa ngokwalomteto.”

Kuyaziswa kumntu wonke okokuba le Mihlaba icwangciswe ngezants’ apa, ikwisi Sitili (Division) se Victoria East mayibe ngohlobo ilahliwe kanye, nje ngoluhlobo sekuxeliwe ngalo, nokokuba u Rulumente uyakuyitabatela kuyo ayihlute, ngomhla wokuqala (1st) ku October 1887, ngapandle kokuba iyakuha sel’ibangiwe yada yahlaulelwa ezerafu zayo bezigqitelwe ngamaxesha, zahlaulwa kwi Mantyi yeso Sitili, njengoko kufuneka kwenjiwe njalo kweso siqendu salo Mteto kucatshulwe kuwo.

F. SCHERMBRUCKER, *Umongameli.*

IMIHLABA ESE SITILINI SASE VICTORIA EAST EMAYIBE ILAHLIWE KANYE.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| No. | Igama lomnini- wo mhlamnene. | Usuku lokuwu- nikwa kwake. | Amanani akomkulu. | Apo ukona, noweziza. | Ubukulu bawo. | | Irafu yo- mnyaka. | Umdu- mbu wayo. | Ixesha eyafuneka ngalo. | Igama lomnini- wo wokugqibela nokuba ngoku- biwa nguye. |
| m. | Sq.r |
|  |  |  |  |  |  |  | £ s. d. | £ s. d. |  |  |
| 1 | Konzana...... | 15th Jan., 1862 | 1391 | Intsimi Lot 118, Kwezana | 2 | — | 0 10 0 | 5 0 0 | 1st January, 1877 | Christian Mafu. |
| 2 |  | 15th „ 1863 | 2192 | Isiza „ 6 C C, ,, | *—* | 50 | 0 2 6 | 15 0 | ... ... |  |
| 3 | Tanda ...... | 30th May, 1862 | 1697 | Intsimi ,, 68, Roxeni ... | 3 | —— | 0 10 0 | 5 0 0 | ... ... | Tanda. |
| 4 | ... |  |  | Isiza | — | 50 | 0 2 6 | 15 0 | ,,, ... | ... |
| 5 | Kwatsha...... | 29th April, 1862 | 1639 | Intsimi „ 81, Gwabeni | 3 | — | 0 10 0 | 5 0 0 | ... ... | Adonis Njeje. |
| 6 | ... ... | 23rd Dec., 1862 | 2100 | Isiza ,, 3, V, „ ... | — | 50 | 0 2 6 | 15 0 | ... ... |  |
| 7 | Sibindi ...... | 30th May, 1861 | 1706 | Intsimi ,, 7, Emxelo ... | 3 | — | 0 10 0 | 7 0 0 | 1st January, 1873 | Sibindi. |
| 8 | ... ... | 15th Jan., 1863 | 2201 | Isiza „4, „ | —— | 50 | 0 2 6 | 1 15 0 |  |  |
| 9 | Mary Umbanda | 4th April, 1862 | 1574 | Intsimi „ 111, Victoria | 3 | — | 0 10 0 | 7 10 0 | 1st January, 1872 | Mary Umbanda. |
| 10 | ... |  |  | Isiza „ ......... | — | — | 0 2 6 | 1 17 6 |  |  |
| 11 | Zenzeli Vuzana | 18th July, 1873 | 3582 | Intsimi „ 132, Victoria | 3 | — | 0 10 0 | 5 10 0 | 1st January, 1876 | Zenzeli Vuzana. |
| 12 | Umtisikiza | 23rd April, 1873 | 3470 | Intsimi „ 134, ,, | 3 | — | 0 10 0 | 5 0 0 | 1st January, 1877 | Umtisikiza. |
| 13 | Jaravan ...... | 19th Oct., 1876 | 3703 | Intsimi „ 150, „ | 3 | — | 0 10 0 | 5 2 0 | 20th October, 1876 | Jaravan. |
| 14 | James Ngqika, | 15th June, 1857 | 1 | Intsimi „ 19, Lovedale | 3 | — | 0 10 0 | 6 0 0 | 1st January, 1875 | James Ngqika. |
|  | ongasekoyo |  |  |  |  |  |  |  |  |  |

Elipepa lishicilelwa E-Lovedale Institution ekuqalekeni kwe nyanga.